Թբիլիսիի Պետրոս Ադամյանի անվան դրամատիկական թատրոնի շենքը 7 տարի է՝ վթարային վիճակում է։ Այդ ընթացքում թատրոնը թեեւ իր դռները փակեց հանդիսատեսի առաջ, բայց չդադարեց ներկայացումներով հանդես գալ Վրաստանի այլ թատրոններում, ինչպես նաեւ հյուրախաղերով այցելել Հայաստան։ Նախորդ տարվա օգոստոսից թատրոնը վերանորոգվում է, վերակառուցման աշխատանքները կտեւեն մոտ 2 տարի, իսկ շենքի վերակառուցման աշխատանքներն իր վրա է վերցրել Վրաստանի նախկին վարչապետ Բիձինա Իվանիշվիլին։